b'\n_START_ARTICLE_\nPe\xc4\x8d (ozvezdje)\n_START_SECTION_\nZgodovina\n_START_PARAGRAPH_\nFrancoski astronom Nicolas-Louis de Lacaille je prvi opisal ozvezdje kot kemi\xc4\x8dno pe\xc4\x8d (Fourneau Chymique) z alembikom in zbiralom,\xc2\xa0preden je ime okraj\xc5\xa1al v le Fourneau, po tem, ko je med dvoletnim bivanjem na Rtu Dobrega upanja zabele\xc5\xbeil kar 10.000 ju\xc5\xbenih zvezd. Sestavil je 14 novih ozvezdij, ki iz Evrope niso vidna, saj se nahajajo preve\xc4\x8d ju\xc5\xbeno (na ju\xc5\xbeni nebesni polobli). Vsa razen enega (Miza) so bila poimenovana v \xc4\x8dast orodij obdobja razsvetljenstva.\xc2\xa0Lacaille je ime ozvezdja latiniziral leta 1763 kot Fornax Chimiae.\n_START_SECTION_\nZna\xc4\x8dilnosti\n_START_PARAGRAPH_\nOzvezdje Eridan meji na Pe\xc4\x8d na vzhodu, severu in jugu, Kit, Kipar in Feniks pa na severu, zahodu in jugu v tem vrstnem redu. Pokriva obmo\xc4\x8dje 397,5 kvadratnih stopinj (0,964% no\xc4\x8dnega neba), s \xc4\x8dimer se med 88 ozvezdji po velikosti uvr\xc5\xa1\xc4\x8da na 41. mesto.\xc2\xa0Tri\xc4\x8drkovna oznaka za ozvezdje je "For". Leta 1922 jo je dolo\xc4\x8dila Mednarodna astronomska zveza.\xc2\xa0Uradne meje ozvezdja je leta 1930 dolo\xc4\x8dil Eug\xc3\xa8ne Delporte. Gre za osemkotnik\xc2\xa0(glej infopolje zgoraj). V ekvatorskem koordinatnem sistemu le\xc5\xbeijo koordinate rektascenzije teh meja med\xc2\xa001\xca\xb0\xc2\xa045\xe1\xb5\x90\xc2\xa024.18\xcb\xa2 in 03\xca\xb0\xc2\xa050\xe1\xb5\x90\xc2\xa021.34\xcb\xa2, deklinacija pa je med\xc2\xa0-23.76\xc2\xb0 in -39.58\xc2\xb0.\xc2\xa0Celotno ozvezdje vidijo opazovalci ju\xc5\xbeno\xc2\xa0od geografske \xc5\xa1irine 50\xc2\xb0N._NEWLINE_V kitajski astronomiji so zvezde Pe\xc4\x8di del asterizma Zahodni beli tiger\xc2\xa0(\xe8\xa5\xbf\xe6\x96\xb9\xe7\x99\xbd\xe8\x99\x8e, X\xc4\xab F\xc4\x81ng B\xc3\xa1i H\xc7\x94).'